Andre tiltag omfattede forsøg med og planer om andre typer transportmidler end de gængse dieselbusser. 2. august 1993 begyndte to [[duobus]]ser således at køre som forsøg mellem [[Københavns Hovedbanegård]] og [[Hans Knudsens Plads]].<ref>"Premiere på vekselstrømsduobus" af Flemming Søeborg. ''BYtrafik'' 4/1993, s. 147-149.</ref> De fik strøm fra [[køreledning]]er på en del af strækningen, mens de på resten benyttede [[dieselmotor]]er.<ref>"Duobussens indtog" af John-Kåre Bjørnson. ''BYtrafik'' 1/1993, s. 5-7.</ref> Hvis det blev en succes, forestillede HT sig, at de kunne bruges som sporbusser, der kørte på betonskinner på visse strækninger. Det kunne bruges på en strækning langs med [[Københavns Havn]] og på en projekteret bane fra [[Vanløse]] til [[Ørestad]] og [[Københavns Lufthavn]].<ref>''Kollektiv Trafikplan 1993'', HT og DSB, august 1992. s. 52-57. {{ISBN|87-981580-5-8}}</ref> Det var imidlertid ikke HT men [[Ørestadsselskabet]], der stod for banen, og de afviste prompte, at der skulle køre duobusser der.<ref>"Tilfældighedernes spil: 90'ernes trafikpolitik" af John Lundgren. ''BYtrafik'' 5/1999, s. 224.</ref> I stedet besluttede de 27. oktober 1994, at den skulle anlægges som metro.<ref>"Københavns nye bybane" af Erik B. Jonsen og Jens Ole Christensen. ''Jernbanen'' 6/1994, s. 190.</ref> Der kom heller ikke sporbusser, og duobusserne kom ikke udover forsøgsstadiet. Den benyttede teknologi var for ustabil, så i 1998 blev køreledningerne taget ned, mens de to duobusser fortsatte som dieselbusser.<ref>"Farvel til duobusserne", ''HT-nyt'' 10/1998, s. 5.</ref><ref>"Tilfældighedernes spil" af John Lundgren. ''BYtrafik'' 4/1999, s. 168.</ref>
Filosofi Historie Foreninger Organisationer